اشرف طائی

اشرف طائی (Ashraf Tai) پاکستان دے مارشل آرٹ دے گرینڈ ماسٹر نیں، 10ویں ڈگری ڈین (بلیک بیلٹ)، 2 بار ایفرو-ایشیئن مارشل آرٹس چیمپیئن (1978ء-1979ء)، 9 بار پاکستان کراٹے چیمپیئن، تے سَبھ توں مشہُور گرینڈ ماسٹرز وِچوں اک نیں۔ 

اشرف طائی 1947ء وچ اک برمی مُسلمان گھرانے وچ پَیدا ہوئے تے اوہ حاتم طائی دی نسل وِچوں نیں۔ اوہناں دا خاندان برما توں مشرقی پاکستان تے 1970ء میں مغربی پاکستان آگیا تے کراچی وچ آباد ہو گیا۔ 

 کَیرِیئر 
اشرف طائی نے 9 سال دی عُمر وچ لی فو شن دے نال کراٹے شُرُوع کیتے۔ اوہناں نے 16 سال دی عُمر وچ اپنا بلیک بیلٹ حاصل کیتا۔ اوہناں نے مقامی ٹورنامنٹس وچ حصہ لینا شُرُوع کیتا۔ جیہناں وِچوں زیادہ تر پیشا ور سی۔

اشرف طائی نے مکمل رابطہ کراٹے تے کک باکسنگ وچ حصہ لیا۔ پاکستان وچ ناک آؤٹ فتوحات دا ایک متاثر کُن سِلسلہ مرتب کرن توں بَعد اوہناں نے 1978ء دی ایفرو-ایشیا مارشل آرٹس چیمپئن شپ وچ حِصہ لیا۔

اوہناں نے فائنل وچ ملائیشیا دے اسٹینلے مائیکل نوں زیر کر کے ایفرو-ایشیا چیمپئن شپ جِت کے سنسنی پیدا کیتی۔ اک سال بَعد، اوہناں نے جاپان دے کوہا یاش نوں پوائنٹس دے فیصلے توں شکست دِتی۔

1980ء وچ سری لنکا وچ مُنعقد ہوݨ والے اک ٹورنامنٹ وچ فتَح حاصل کرن توں بَعد اوہناں نے 45-0-0 (44 ناک آؤٹ، پہلے راؤنڈ وچ 33) دے اپنے ناقابل شکست کک باکسنگ ریکارڈ نوں راج کرن والے عالمی لائٹ ہیوی ویٹ کِک باکسنگ چیمپئن، امریکا دے ڈان ولسن اُتے ٹائٹل شاٹ وچ لے لیا۔

اشرف طائی نے ولسن نال لڑن لئی ٹوکیو، جاپان دا سفر کیتا۔ ٹائٹل باوٹ نوں پرائم ٹائم جاپانی نیٹ ورک ٹیلی ویژن (ASHAI) اُتے براہ راست نشر کیتا گیا۔ 11,000 کک باکسنگ شائقین نے چیمپئن شپ دے مقابلے وچ شرکت کیتی۔

پہلے راؤنڈ وچ اشرف طائی نے روایتی کراٹے موقف نال حملہ کر کے ولسن نوں حیران کر دِتا۔ اشرف طائی نے چمپیئن نوں سپِنِن٘گ بَیک فِسٹ نال بیک اپ کیتا۔ تاہم دوسرے راؤنڈ وچ ڈان ولسن نے ری باؤنڈ کیتا تے راؤنڈ دے 1:56 اُتے اشرف نوں آؤٹ کر دِتا۔

 اعزازات 
اپݨے شاندار کیریئر دے دوران مُختلف براعظماں وچ متعدّد ایوارڈز حاصل کرن توں بَعد، اشرف طائی نُوں 2000ء وچ یو ایس اِنٹرنیشنل گرینڈ ماسٹرز کونسل نے سال دا بین الاقوامی گرینڈ ماسٹر قرار دِتا۔ 2003ء وچ اشرف طائی نُوں پاکستان وچ کراٹے وچ اوہناں دی خِدمات اُتے حکومت پاکستان ولّوں پرائیڈ آف پرفارمنس عطاء کیتا گیا۔ 2012ء اشرف طائی نوں کراٹے وچ اوہناں دی خِدمات اُتے حکومت پاکستان ولّوں دوبارہ پرائیڈ آف پرفارمنس عطاء کیتا گیا۔

 باہرلے جوڑ 
 اشرف طائی 
 کراٹے ایوارڈز 

 حوالے 

گٹھ:کراچی دے مارشل آرٹسٹ
گٹھ:کراچی دیاں شخصیتاں
گٹھ:پاکستانی کھلاڑی